Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: függessze fel a 314/2001. (XII. 28.) Korm. rendelet alkalmazását mind addig, amíg a Kormány nem módosítja a
Paragraph Index: 403

függessze fel a 314/2001. (XII. 28.) Korm. rendelet alkalmazását mind addig, amíg a Kormány nem módosítja a szóban forgó kormányrendeletet, abból a célból, hogy a Szovjetunióba írásbeli szovjet bírói ítélet nélkül kényszermunkára elhurcolt és ma még élõ magyar állampolgárok is részesüljenek e rendeletben meghatározott juttatásban.” Más indítványozó a kifogásolt rendelkezések alkotmányellenességét az alábbiakkal indokolta: „A kormányrendelet módosítás nemcsak pontosította a jogosultak körét, hanem ennek folytán jóval szûkebb kör részére kívánja biztosítani a juttatást. [...] a módosítás a kihirdetés napján lép hatályba, azonban a módosításokat a folyamatban levõ, és a határozattal már elbírált ügyekben is alkalmazni kell. [...] Az a határozott jogi álláspontom, hogy a kormányrendelet módosítás ezen pontja az Alkotmány rendelkezéseibe ütközik, hiszen az álláspontom szerint nincs lehetõség arra, hogy egy korábbi jogszabály által szerzett jogot egy késõbbi jogszabály egyszerûen csak megvonjon a jogosulttól, és ezáltal ráadásul a jogosultat komoly anyagi juttatástól is megfosszon. A korábbi jogosultságunktól való megfosztás sérti a tulajdonjognak — mint szélesebb, alkotmányjogi értelemben vett tulajdonjognak, melybe az egyes személyeket megilletõ jogosultságok is beletartoznak — az Alkotmány 13. §-ában biztosított védelmét. A jogszabályi feltételek folyamatban levõ ügyekben is történõ korlátozása valójában megszerzett jogosultságok megvonását jelenti, azaz azt, hogy a kormányrendelet módosítás bizonyos valójában visszamenõ hatályú. Az álláspontom szerint a kormányrendelet módosítás a ténylegesen visszamenõ hatállyal érvényesülõ rendelkezései miatt sérti

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes